Εθνική Ακτής Ελεφαντοστού (ποδόσφαιρο ανδρών)

Η εθνική ομάδα ποδοσφαίρου της Ακτής Ελεφαντοστού εκπροσωπεί την Ακτή Ελεφαντοστού στο διεθνές ποδόσφαιρο. Τελεί υπό τον έλεγχο της Ιβοριανής Ομοσπονδίας Ποδοσφαίρους (FIF).

 Ιστορία 
Έχει συμμετάσχει στο Παγκόσμιο Κύπελλο Ποδοσφαίρου 2006, όπου έχασε από τις Αργεντινή και Ολλανδία, κέρδισε τη Σερβία και αποκλείστηκε από τη φάση των ομίλων. Συμμετείχε και στο Παγκόσμιο Κύπελλο Ποδοσφαίρου 2010, όπου και πάλι αποκλείστηκε στη φάση των ομίλων. Έχει κατακτήσει 2 Κύπελλα Εθνών Αφρικής το 1992 και το 2015 ενώ ήταν φιναλίστ το 2006 και το 2012. Επίσης, ήταν φιναλίστ στο Αφρο-Ασιατικό Κύπελλο Εθνών ποδοσφαίρου το 1993. Επίσης, προκρίθηκε για τρίτη συνεχόμενη διοργάνωση για το Παγκόσμιο Κύπελλο του 2014.

Μεταξύ των ποδοσφαιριστών οι οποίοι έχουν σημαδέψει την ιστορία της εθνικής ομάδας της Ακτής Ελεφαντοστού, δύο έχουν κατακτήσει το βραβείο του Αφρικανού Ποδοσφαιριστή της Χρονιάς: οι Ντιντιέ Ντρογκμπά και Γιαγιά Τουρέ, δύο και τρεις φορές αντιστοίχως.

 Στάδιο 
Οι παίκτες προπονούνται στο Εθνικό Προπονητικό Κέντρο της Μπινγκερβίλ, ενώ δίνουν τις εντός έδρας αναμετρήσεις τους στο Σταντ Φελίξ-Ουφουέ-Μπουανί το οποίο βρίσκεται στο Αμπιτζάν.

 Στατιστικά 
Την πρώτη θέση όλων των εποχών σε συμμετοχές κατέχει ο Ντιντιέ Ζοκορά, με 123 εμφανίσεις. Πρώτος σκόρερ όλων των εποχών είναι ο Ντιντιέ Ντρογκμπά, με 63 γκολ.

 Εξωτερικοί σύνδεσμοι 
Côte d'Ivoire Association  — official website
Côte d'Ivoire  at FIFA
ElephantsOnline — supporters' website